CELEX: C2006/060/35
Language: el
Date: 2006-03-11 00:00:00
Title: Υπόθεση C-442/05: Αίτηση για την έκδοση προδικαστικής αποφάσεως που υπέβαλε το Bundesfinanzhof με διάταξη της  3ης Νοεμβρίου 2005  στην υπόθεση Finanzamt Oschatz κατά Zweckverband zur Trinkwasserversorgung und Abwasserbeseitigung Torgau-Westelbien, παρεμβαίνον: Ομοσπονδιακό Υπουργείο Οικονομικών

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/18
            
         Αίτηση για την έκδοση προδικαστικής αποφάσεως που υπέβαλε το Bundesfinanzhof με διάταξη της 3ης Νοεμβρίου 2005 στην υπόθεση Finanzamt Oschatz κατά Zweckverband zur Trinkwasserversorgung und Abwasserbeseitigung Torgau-Westelbien, παρεμβαίνον: Ομοσπονδιακό Υπουργείο Οικονομικών
   (Υπόθεση C-442/05)
   (2006/C 60/35)
   Γλώσσα διαδικασίας: η γερμανική
   Με διάταξη της 3ης Νοεμβρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 14 Δεκεμβρίου 2005, το Bundesfinanzhof στο πλαίσιο της διαφοράς μεταξύ Finanzamt Oschatz και Zweckverband παρεμβαίνον: Ομοσπονδιακό Υπουργείο Οικονομικών, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Εμπίπτει στην έννοια «διανομή ύδατος», όπως αυτή χρησιμοποιείται στην έκτη οδηγία 77/388/ΕΟΚ (1) του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (παράρτημα Δ, σημείο 2, και παράρτημα Η, κατηγορία 2), η σύνδεση του δικτύου υδρεύσεως με την εγκατάσταση του κυρίου του ακινήτου (σύνδεση με το κτίριο) στην οποία προβαίνει εταιρία υδρεύσεως έναντι χωριστής αμοιβής;
   
      (1)  ΕΕ ειδ. έκδ. 09/001, σ. 49.